Enne silda käändus tromb korraga paremale ja hakkas liikuma raehoone suunas, haarates endasse kõik mis teele jäi. Üks ettejääjaist oli paraku ka Mülleri Sass, kes tegi paar madallennul tiiru ümber keerise ning paiskus siis jõemutta. Inimesi ümberringi oli haaranud paanika, kostus autode kokkupõrkeid ja hirmukarjeid. Kuna Simmelil, minul ja Koonartil oli aga ohutunne liigse alkoholijoobe tõttu täiesti kadunud, jooksime majaääri pidi trombiga kaasa. Koonart hakkas suurest joovastusest veel õllepudeleidki keerisesse pilduma.